Diari Oficial de la Generalitat Valenciana


Sumari del DOGV 4820, del 16-08-2004 (2004/7856)

Notificació de la resolució del recurs d'alçada, referència interna R-33/2004 a Construcciones Brepac SL.
---------------------------------------------------------------------------------------------------------

### Dades del document

Número de DOGV
:   4820

Data del DOGV
:   16-08-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/7856


Organisme emissor
:   Conselleria de Territori i Habitatge

Tipus de document
:   Anunci

Notificació de la resolució del recurs d'alçada, referència interna R-33/2004 a Construcciones Brepac SL. [2004/7856]
  
De conformitat amb el que estableix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica a ?Construcciones Brepac SL.-. c/ Blasco Ibañez, 33-bajo (80640 HQTL-VODP DE TURIA) la resolució del recurs d'alçada amb el número de referència interna R-33/2004.
  
Resolució
  
Després d'examinar el recurs d'alçada formulat pel Sr. José Joaquín Vicente Lledó, en representació de la mercantil Promociones Inmobiliarias JLC SL, contra la resolució del Servei Territorial d'Habitatge i Projectes Urbans de València, en l'expedient 46/1G/210/96 (VIVI/040502/187).
  
Antecedents de fet
  
Primer. El Sr. Sebastian Leiva Canales, en representació de la comunitat de propietaris de l'edifici de protecció oficial situat a Alboraya, carrer vicari Belenguer núm. 10, pintor Peris Aragó núm. 14 i Diputació núm. 7, va presentar un escrit de denúncia davant del Servei Territorial d'Habitatge i Projectes Urbans de València per les deficiències constructives al citat immoble. S'envià un pèrit de l'esmentat organisme, qui va emetre el corresponent informe pericial, i s'acordà la incoació de l'expedient sancionador contra la promotora ?Promociones Inmobiliarias JLC SL- i contra la constructora ?Construcciones Brepac SL?, amb trasllat del corresponent plec de càrrecs.
  
Segon. L'instructor de l'expedient sancionador va dictar la Proposta de resolució en què s'entén provada la comissió d'una infracció molt greu de l'art. 6.10 de la Llei 1/1997, de 21 de febrer, de la Generalitat Valenciana, per part de la constructora Construcciones Brepac SL, i proposava la imposició d'una multa de 4.210 €, com també l'ordre de reparació de les deficiències constructives tant a la dita constructora com a la promotora Promociones Inmobiliarias JLC SL.
  
Tercer. El cap del Servei Territorial d'Habitatge i Projectes Urbans va dictar resolució en què mantenint els fonaments de dret de la proposta, va acordar la imposició d'una sanció de 4.210 € a la constructora, com també l'ordre de realització de les obres a ambdues mercantils imputades.
  
Quart. El Sr. José Joaquín Vicente Lledó interposa recurs d'alçada en temps i forma contra la dita resolució, en representació de la mercantil Promociones Inmobiliarias JLC SL, amb les al·legacions que consten en aquest i que ací es donen per reproduïdes per raons de brevetat.
  
Fonaments de dret
  
Primer. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 119/2003 d'11 de juliol, del Consell de la Generalitat Valenciana (DOGV núm. 4543 de 14 de juliol de 2003).
  
Segon. El que disposen els articles 107, 110, 114 i 115 de la LRJAP i PAC, quant a l'admissió i tramitació del recurs d'alçada
  
Tercer. Presenta recurs d'alçada el promotor ?Promociones Inmobiliarias JLC SL?, i al·lega l'extinció de la societat i de la seua personalitat jurídica, no obstant això, manté la responsabilitat davant de creditors que en el present cas es va generar abans de l'al·ludida extinció, ja que la data de la qualificació definitiva és de 21 de juliol de 1998, i la pretesa dissolució i liquidació en escriptura notarial, és de data 17 d'octubre de 2000, per la qual cosa ha de respondre davant dels adquirents dels habitatges i les deficiències constructives d'aquestes generades en el procés d'edificació de l'immoble.
  
Quart. Quant al fons de l'assumpte, consta en l'expedient informe pericial del pèrit del Servei Territorial d'Habitatge i Projectes Urbans de València de data 15 de maig de 2002, en el qual s'estableix: ?dels defectes constructius relacionats en aquest informe es considera responsable el constructor i subsidiàriament el promotor?.
  
Aquest informe pericial no ha sigut desvirtuat en contra per cap altre mitjà probatori, i tècnic especialista en construcció l'ha efectuat, de forma objectiva i independent ja que pertany a l'administració i no té interés en les parts que intervenen. Així, establida la culpa o negligència al constructor, resulta tipificada la infracció imputada de l'art. 6.10 de la Llei 1/1997, de 21 de febrer, de la Generalitat Valenciana, de règim sancionador en matèria d'habitatge, en la resolució recorreguda.
  
Procedeix l'ordre d'obres al constructor ja que la infracció porta aparellada la dita mesura complementària, d'acord amb l'art. 9 de la citada Llei de règim sancionador.
  
Cinqué. Independentment d'allò que s'ha exposat, existeix a més la responsabilitat objectiva del promotor, de caràcter civil, que l'obliga a la reparació de les deficiències constructives aparegudes a l'immoble, en el termini de cinc anys des de la data de la qualificació definitiva (en el present cas és de data 21 de juliol de 1998), segons l'art. 111 del Reglament de HPO, i que és qüestió independent de la culpa o negligència que configura el tipus de la infracció imputada. En aquest sentit es pronuncia la Jurisprudència més recent del Tribunal Suprem, així, en les sentències de dates 6/10/88, 2/2 i 15/12/99 i 7/7/00, entre altres, i poden repercutir posteriorment contra els infractors.
  
Vistos la Llei 30/1992, de 26 de novembre, de règim jurídic de les administracions públiques i del procediment administratiu comú, i la resta de legislació de general i pertinent aplicació i de conformitat amb la Proposta de resolució de l'Àrea de Promoció, resolc:
  
Desestimar el recurs d'alçada formulat pel Sr. José Joaquín Vicente Lledó, en representació de la mercantil Promociones Inmobiliarias JLC SL, contra resolució del Servei Territorial d'Habitatge i Projectes Urbans de València, de data 12 de gener de 2004, que queda confirmada.
  
Contra la present resolució que posa fi a la via administrativa, es pot interposar recurs contenciós administratiu, davant del Jutjat contenciós administratiu de València, en el termini de dos mesos, comptadorss des de l'endemà de la notificació d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.
  
Tot això, sense perjudici que puga exercir qualsevol altre recurs que estime oportú.